Държавен вестник, бр. 6, 2014 г., стр. 61

БРОЙ  6	
Д Ъ Р Ж А В Е Н  В Е С Т Н И К 	
СТР.  61  
ж) разположението и големината на тези гру-
пи трябва да отчитат категорията на захранване 
на клиентите;
з) операторът на електропреносната мрежа 
и операторите на разпределителните мрежи 
съгласуват ежегодно състава, степенуването и 
очаквания товар на тези групи;
и) данните на групите за ограничение на то-
вара трябва да бъдат постоянно на разположение 
на операторите и ползвателите, които извършват 
управление на потреблението.
(2) Управление на потреблението при пла-
ниран дълготраен дефицит или ограничения в 
преносната мрежа:
1. операторът на електропреносната мрежа 
разпорежда на операторите на разпределителни 
мрежи ограничаване на потреблението на тери-
торията на цялата страна или на част от нея по 
предварително определена програма;
2. предварително определената програма ре-
гламентира обема и периодичността на ограни-
чаване на клиентите, като осигурява възможно 
най-голяма степен на равнопоставеност при 
съществуващите условия на работа на електро-
енергийната система;
3. операторите на разпределителни мрежи 
стриктно прилагат разпоредената програма и 
контролират изпълнението є от страна на кли-
ентите;
4. при констатиране на случаи на неизпъл-
нение на разпоредено ограничение от страна на 
клиентите се прилагат мерките, предвидени в 
Наредба № 10 от 2004 г. за реда за въвеждане на 
ограничителен режим, временно прекъсване или 
ограничаване на производството или снабдява-
нето с електрическа енергия, топлинна енергия 
и природен газ.
(3) Управление на потреблението чрез пред­
аварийно ръчно изключване на групи клиенти 
без предизвестие при непланирано изключване 
на генериращи мощности, надвишаващи налич-
ния резерв:
1. при възникване на необходимост опера-
торът на електропреносната мрежа разпорежда 
на операторите на разпределителните мрежи и 
на клиентите ползватели на преносната мрежа, 
изключване на групи клиенти в необходимия 
размер;
2. изключванията трябва да се извършват 
на предварително определени последователни 
стъпки;
3. при осъществяване на изключванията тряб-
ва да бъде осигурявана възможно най-голяма 
степен на равнопоставеност на клиентите при 
съществуващите условия на работа на електро-
енергийната система;
4. операторите на разпределителните мрежи 
трябва ежегодно да представят на оператора на 
електропреносната мрежа за съгласуване план 
за предаварийно ръчно изключване на групи 
клиенти без предизвестие.
(4) Координиране на действията:
1. когато управлението на потреблението се 
извършва от ползвателите на преносната мре-
жа (операторите на разпределителните мрежи/
крайните снабдители или клиенти) по нареждане 
на оператора на електропреносната мрежа за 
запазване на нейната цялост, предвидените групи 
клиенти се изключват незабавно от операторите 
на разпределителни мрежи или дежурния опе-
ративен персонал на клиентите;
2. когато управлението на потреблението се 
извършва от операторите на разпределителните 
мрежи за запазване целостта на разпределител-
ните мрежи, предвидените групи клиенти се 
изключват незабавно от операторите на разпре-
делителни мрежи.
Раздел VII
Обмен на оперативна информация
Чл. 170. (1) С тези правила се осигурява 
възможност на оператора на електропреносната 
мрежа и ползвателите на преносната мрежа да 
установят процедура за:
1. обмен на оперативна информация при 
нормални експлоатационни условия;
2. обмен на оперативна информация за на-
рушения в нормалната работа на електроенер-
гийната система и за събития, които изискват 
анализиране и оценяване на възможния риск, 
възникващ от тях, както и да бъдат предприети 
подходящи мерки от съответната страна, за да се 
поддържат сигурността и целостта на системата;
3. оперативно информиране на всички засегна-
ти ползватели на преносната мрежа, извършвано 
от оператора на електропреносната мрежа, за 
повишен риск от възникване на критични ре-
жими и аварийни събития и разпореждания за 
недопускането им.
(2) За осигуряване на обмена на оперативна 
информация операторът на електропреносната 
мрежа развива и поддържа телекомуникационни 
мрежи и информационни системи и устройства, 
като достъпът и ползването им от ползвателите 
на преносната мрежа се регламентират в дого-
вора за достъп.
(3) Поддържането и профилактиката на теле-
комуникационните мрежи и устройства в елек-
троенергийната система трябва да се планират 
под координацията и отговорността на оператора 
на електропреносната мрежа.
(4) Операторът на електропреносната мрежа 
има еднакви задължения както към ползвателите 
на преносната мрежа от страната, така и към 
операторите на съседните зони за управление. 
Той е задължен да информира засегнатите опе-
ратори за всяко смущение по преносната и/или 
комуникационната мрежа или измерването на 
обменяната електро­енергия.
(5) Операторите на електроразпределителни 
мрежи се задължават да предават на оператора 
на електропреносната мрежа в реално време 
данни от производители, отговарящи на усло-
вията съгласно чл. 30, ал. 4 ЗЕВИ.
(6) Правилата за обмен на оперативна инфор-
мация и информационните системи на ЕСО и 
ползвателите на мрежата трябва да съответстват 
на аналогичните правила, действащи в ENTSO-E.
Чл. 171. (1) Обменът на информация трябва 
да дава възможност да се: